Vrydagoggend: 22 Januarie 2016 - Weather Forecasting for South Africa
Vrydagoggend: 22 Januarie 2016
​Goeie môre almal: Hallo Kenya: Mostly just middel and high cloud (yellow areas) and there is a chance for a few showers indicated with green.
(Jou rekenaaer gaan dalk bietjie stadig wees, daar is heelwat data wat die ou moet aflaai - wees geduldig!!)
Net om anders te wees begin ek met wat oos van die land gebeur, dit is nog nie 'n direkte invloed op ons nie, maar soos ek reeds genoem het tropiese sikloon seisoen. Tropiese sikloon Corentin (nr 3 vir die seisoen) is besig om spiere te begin wys oos van Mauritius en as ek die model glo versterk die een na orkaan sterkte on die posisie soos ek op die kaart aangetoon het teen môre 2nm. Solank die ou net nie veel nader kom nie, en daar is nie aanduidings dat hy dit sal doen nie, maar met tropiese siklone kan die modelle lelik klei trap, dus moet mens die goed heeltyd monitor…
Wat die weer oor die westelike en sentrale binneland betref, die eerste geslote laag (het gister nog van die kus af gesit) is effens dieper land-in maar heelwat swakker. Die model plaas of liewer herbou aan 'n nuwe boluglaag weer was van die land @ 2nm. Terwyl die een na die ander boluglaag op of net wes van die kus stagneer of al om die ander dag herbou, gaan die invoer van vog uit die noorde oor Namibië in stand gehou word met verder kolle en strepe reën. Sedert middernag het daar nog 18.8,mm geval by Upington, reën ook lekker in die Hartswater gebied (Magogong) 16mm oornag wat voor afgegaan is met 30mm die vorige 24uur!!) ) Kuruman distrik sowat 15mm en dan verseker 'n baie welkom 19.8mm by Hotazel. Daar is oral (sien groen kolle) ligte reën of buie vanoggend, dit sal my die hele oggend neem om elke plekke te noem!! Wat verseker 'n al groter probleem word vir die manne in Gordonia is die aanmekaar reën, reën op druiwe die tyd van die jaar beteken baie minder geld in die bank. Die veeboere, wel hulle moet kuddes begin her opbou, maar Passop nou vir oorweiding van die vars en nuwe grassies en bossies, gee die veld kans om behoorlik te herstel.
Die 2 de kaart (SA) is 'n kombinasie voorspelling van waar ek dink dit weer kan reën, sien groen, en dan die model (geel) wat die band wyer gooi. Dit klink seker na heelwat reën, en alhoewel dit baie gaan help, moet ons onthou dit reën nie rêrig baie oor die oostelike dele van die land nie, nog nie, so dit beteken dat die damme wat die lewens-aar is vir almal onder die groot damme, nog nie juis noemenswaardige water by gekry het nie. Wel, dit is vir nou die storie, sal vanmiddag kyk of die boluglaag weer gaan opbou wes van die land……